Zemljotres u Erzincanu 1939.
Zemljotres u Erzincanu 1939. magnitude 7,8 dogodio se 27. decembra u 1:57 s epicentrom u istočnoj Turskoj na dubini od 20 km. Na početku je prijavljeno da je smrtno stradalo otprilike 8.000 osoba dok je sutradan taj broj porastao na skoro 20.000. Počela je hitna spasilačka akcija. Do 5. januara je skoro 33.000 osoba umrlo uslijed zemljotresa i nevremena, praćenim obilnom kišom koja je uzrokovala poplave. Tolika je šteta nastala u gradu Erzincan da je njegova stara lokacija bila potpuno napuštena, a novo naselje osnovano je nekoliko kilometara sjeverno od starog.